દાદર-વેસ્ટના વેપારીઓએ કહ્યું હતું કે ‘સોમવારે બપોરે લગભગ ૧૨ વાગ્યે ફેરિયાઓને સુધરાઈની ગાડી કાર્યવાહી કરવા પહોંચવાની છે એની જાણકારી અગાઉથી જ થઈ ગઈ હતી. આ જાણકારી મળતાંની સાથે જ તેઓ તેમની વસ્તુઓ લઈને નાસવા લાગ્યા હતા અને ફૂલ માર્કેટ અને અન્ય રસ્તાઓ પર છુપાઈને બેસી ગયા હતા. સુધરાઈની ગાડી કાર્યવાહી કરવા પહોંચી ત્યારે એક પણ ફેરિયો દેખાયો નહોતો, પણ આ ગાડી પાછી ફરી જતાં ૧૫ મિનિટ બાદ ફરી આ ફેરિયાઓ તેમનો ધંધો લગાવીને બેસી ગયા હતા.’